Správa zo zahraničnej pracovnej cesty 
1.  Účastník ZPC:

doc. Ing. Martina Fikselová, PhD., pracovisko: FBP SPU Nitra, delegát SR pre Horizont 2020,  oblasť Potravinová bezpečnosť, udržateľné poľnohospodárstvo a lesné hospodárstvo, morský a námorný výskum a výskum v oblasti vnútrozemských vôd   a biohospodárstvo;  znalosť  jazyka: anglický /C1

2.  Zahraničná pracovná cesta:
    9. rokovanie programového výboru Horizont 2020, SC 2, Belgicko, Brusel, 
    cesta vykonaná v dňoch 7 - 8. 6. 2016, 
    názov prijímajúcej organizácie:  EK, Centre Albert Borschette (CCAB), 
    Rue Froissart 36, Brusel
    spôsob financovania: cestovné:  EK, ostatné:  MŠVVAŠ

3.  Rámcový program pobytu:
     7. jún 2016 – cesta do Bruselu; 
  8. jún 2016 – rokovanie Programového výboru a cesta do Nitry

4.  Stručný priebeh rokovaní, resp.  študijného pobytu:
Rokovanie prebiehalo v súlade s navrhnutým  programom. 
- 9:30- 9:45 hod. Aldo Longo (DG AGRI) privítal prítomných a požiadal zástupcov ČŠ o schválenie navrhnutého programu ako aj zápisu z posledného PC zasadnutia. John Bell (DG RTD) privítal nových delegátov a expertov PC.
V rámci pripomienok vystúpilo niekoľko ČŠ (ČR, NL, AT, Pl, DE..), ktorí požiadali EK o skoršie dodávanie materiálov na PC zasadnutia, nakoľko tieto sú na CIRCA BC dodávané len pár dní pred samotným zasadnutím a nie je tak dostatok času na ich preštudovanie.
- 9.45- 11.00 hod. Kerstin Rosenow (DG RTD) prezentovala výsledky výzvy 2016 (prvostupňové podanie), plán a časový rozvrh na rok 2016. Informovala o rozpočte, výsledkoch z prvostupňového hodnotenia projektov 2016 podľa participácie jednotlivých ČŠ, častí výzvy, typu organizácie a nasledujúcich krokoch. V rámci noviniek vysvetlila na konkrétnych príkladoch použitie tzv. dynamického prahu hodnotenia a tzv. „všeobecnú spätnú väzbu“. Zdôraznila, že celkovo sa zvýšila úspešnosť podaných projektov vďaka nižšiemu počtu predložených žiadostí a využitiu dynamického prahu hodnotenia, ktorý bol použitý v šiestich prípadoch (SFS a RUR).  
V diskusii vystúpilo Holandsko, ktoré vyjadrilo podporu pre využitie dynamického prahu a komentovalo účasť súkromného sektora najmä SME vo výzvach. Španielsko vyjadrilo nespokojnosť s výsledkami hodnotenia a žiadalo o zasielanie výsledkov aj národným kontaktným bodom. 
- 11.15-12.45 hod. Davide Amato (DG RTD) vysvetlil súčasný stav v strategickom programovaní obdobia 2018-2020. Aldo Longo (DG AGRI) zdôraznil, že je otvorená verejná konzultácia k WP 2018-2020 a požiadal ČŠ o distribúciu tejto informácie. Verejná konzultácia bola otvorená dňa 6.6.2016 a zostane otvorená do termínu 28.8.2016.
Davide Amato ďalej objasnil úlohu poradnej skupiny, ktorá 13.6.2016 poskytne svoju správu. Vysvetlil význam konferencií, SCAR/ PC workshopov (výzvy, ciele, dopady), politických nástrojov, analýzu medzier  v danom procese ako aj ďalšie konzultácie, ktoré prebehli. Prvá orientácia tzv. scoping paper smeruje do produkčnej udržateľnosti zeme a morí a  je zameraná do 7 oblastí. Predstavil prierezové témy s inými SC a ďalšie plánované kroky. Obdobie jún- september sa využije na prípravu „scoping paper“ a v septembri by mal byť diskutovaný na zasadnutí PC.
V rámci diskusie vystúpilo Francúzsko, ktoré pripomienkovalo potenciálne prekrývanie sa s CS 5 v rámci klimatických otázok ako aj bioprodukcie, tiež ako budú zahrnuté do predmetného materiálu závery SCAR workshopov. Viaceré ČŠ požadovali dostatok času na štúdium a pripomienkovanie tzv. scoping paper ako aj informáciu o použití jednotlivých finančných nástrojov vo výzvach. 
EK reagovala odpoveďou, že klimatické otázky ako aj ďalšie  zahrnuté a plánované problematiky sú globálnou výzvou, a preto nepredpokladajú významný prekryv s inými oblasťami. Ohľadom použitia jednotlivých inštrumentov EK nevedela odpovedať, keďže „scoping paper“ je v súčasnosti zameraný len na tematické priority. Niektoré ČŠ žiadali zamerať viac pozornosti na potravinárstvo (Island, Belgicko), systém vnútrozemských vôd (Portugalsko, Grécko) ako aj problematiku morí a oceánov (NL, PT, Grécko).
EK reagovala odpoveďou, že v danom procese musí zohľadniť množstvo informácií a požiadaviek a informovala o finalizácii strategického dokumentu z AGRI konferencie ako aj o jej publikácie na webe.
Annette Schneegans (DG AGRI) informovala o otázkach, ktoré AG rieši, o organizácii a prerozdelení AG na 4 pracovné skupiny (1. Agri- lesy- rozvoj vidieka, 2. Potraviny, 3. Voda a moria, 4. Bioekonómia), o prvých aktivitách a výsledkoch.
14.15- 16:00 hod. Manuela Alfe (REA.B5/RTD.B7) predstavila projekt CIMULACT (zapojenie občanov a verejnosti vo výskume a inováciách), ktorý vznikol s cieľom prepojenia a interakcií vedy, inovácií a technológií s viacerými článkami (multi-actor approach). Prvá iniciatíva „VOICES“ bola spustená v januári 2013 na DG RTD ako pilotný konzultačný proces so zámerom osloviť občanov EU pre ich zapojenie sa v cielenej výskumnej a inovačnej  politickej agende v otázkach vysporiadania sa s mestským odpadom. Výsledkom tejto iniciatívy bolo 350 nápadov a viedla k definícii 5 tém v H 2020, výzvach WP 2014-2015. 
CIMULACT je trojročný projekt financovaný H 2020, ktorý sa začal v júni 2015. Zahŕňa viac ako 1000 občanov z 30 krajín s cieľom formovania vízií do budúcnosti. Zahŕňa tiež ďalšie články, ako sú výskumníci, priemysel a iní s cieľom poskytnúť konkrétne vstupy pre H 2020. V prvej fáze bolo vyvinutých 179 vízií. V súčasnosti pripravuje vstupy pre tzv. scoping paper. 
Barend Verachtert prezentoval výskumný a inovačný rámec FOOD 2030, ktorý integruje problematiku pôdy a morí od počiatočných vstupov po výživu v globálnom kontexte. Informoval o výzvach a cieľoch, možnostiach investícií a inováciach v sektore. Medzi základné priority  FOOD 2030 patrí oblasť výživy, klímy, udržateľnosti a inovácií na trhu. Ako ďalšie kroky sa plánujú príprava pracovného dokumentu a organizácia konferencie FOOD 2030, v dňoch 12-13.10.2016, na ktorej sa zúčastnia okrem iných významné potravinárske spoločnosti Európy.  
Ďalšie stretnutie programového výboru sa plánuje uskutočniť 20. septembra, 2016. 
5.  Odporúčané závery:
1. Informovať slovenskú vedeckú komunitu o priebehu zverejňovania dokumentov, verejnej konzultácii k WP 2018-2020, napr. v rámci vedeckých podujatí, odborných a vedeckých publikácií. 
2. Propagácia podujatí  „Informačný týždeň SC 2“ v termíne 27- 29.6. 2016 v Bruseli ako aj konferencie o bioekonómii organizovanej v októbri 2016 v Bratislave, konferencie FOOD 2030 v dňoch 12-13.10.2016 v Bruseli. 

6.   Prehľad prinesenej dokumentácie a miesto jej uloženia
- FOOD 2030
- SC2 Advisory Group, Update on activities 2018-2020 programming period
- Engaging citizensin research and innovation: the CIMULACT project
- Strategic programming 2018-2020
- 2016 Calls- update on 1st and single stage outcome

Prinesená dokumentácia je u delegáta a je neverejná.

7.   Osobitne vyhodnotený očakávaný prínos ZPC
8.    Spôsob zverejnenia výsledkov ZPC, prenos získaných informácií
(podľa charakteru a potreby), príp. adresár osôb a  organizácií, ktorým sa správa zaslala
Správu vypracoval: Martina Fikselová
Dátum: 13.6.2016
Správu schválil:  
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.